b'\n_START_ARTICLE_\nArturo Vidal\n_START_SECTION_\nRaniji \xc5\xbeivot\n_START_PARAGRAPH_\nVidal je ro\xc4\x91en u San Joaqu\xc3\xadnu, radni\xc4\x8dkom predgra\xc4\x91u Santiaga kao drugo od \xc5\xa1estoro djece. Arturov talent otkrio je njegov ujak i on se priklju\xc4\x8dio mla\xc4\x91im uzrastima jednog od najve\xc4\x87ih \xc4\x8dileanskih klubova, Colo-Coloa.\n_START_SECTION_\nColo-Colo\n_START_PARAGRAPH_\nVidal je svoj prvi profesionalni nastup zabilje\xc5\xbeio za Colo-Colo protiv vje\xc4\x8ditih rivala Universidad de Chilea. Colo-Colo je pobijedio 2:1 i osvojio prvenstvo. Sljede\xc4\x87e sezone postao je va\xc5\xbean igra\xc4\x8d Colo-Coloa te je pomogao svom klubu u osvajanju drugog uzastopnog prvenstva. U Copa Sudamericani 2006. Vidal je postigao tri pogotka. Svojim dobrim igrama privukao je pa\xc5\xbenju nekoliko europskih klubova.\n_START_SECTION_\nBayer Leverkusen\n_START_PARAGRAPH_\nU ljeto 2007. godine Vidal je napustio Colo-Colo te pre\xc5\xa1ao u njema\xc4\x8dki Bayer Leverkusen. Bayer je Artura platio 11 milijuna eura. Tim transferom Vidal je postao najskuplji igra\xc4\x8d kupljen iz Colo-Coloa, a prija\xc5\xa1nji rekord je dr\xc5\xbeao Mat\xc3\xadas Fern\xc3\xa1ndez kojeg je Villarreal platio 9 milijuna eura._NEWLINE_Vidal je zbog ozljede propustio prvu utakmicu sezone, ali se ubrzo oporavio te je 19. kolovoza 2007. protiv Hamburga u gostuju\xc4\x87em porazu po prvi puta po\xc4\x8deo utakmicu od po\xc4\x8detka. Nakon samo tri utakmice za Bayer zabio je i svoj prvi pogodak. Imao je klju\xc4\x8dnu ulogu 2008./09. sezone kada je Bayer stigao do finala njema\xc4\x8dkog kupa. 8. o\xc5\xbeujka 2009. protiv Bochuma zadobio je potres mozga te je izbivao mjesec dana s terena. Nakon povratka zabio je pogodak u polufinalnoj utakmici njema\xc4\x8dkog kupa protiv Mainza koju je Bayer pobijedio 4:1._NEWLINE_Sezona 2010./11. bila je zadnja Vidalova u dresu Bayer Leverkusena. Pomogao je klubu da zavr\xc5\xa1i drugi u Njema\xc4\x8dka nogometna Bundesligi te je bio glavni klupski asistent sa 11 asistencija te sezone \xc5\xa1to je bio drugi najbolji rezultat u ligi. Zabio je i dva pogotka u Europskoj ligi.\n_START_SECTION_\nJuventus\n_START_PARAGRAPH_\nNakon dobre sezone u Bayeru, Vidal se povezivao sa nekoliko klubova uklju\xc4\x8duju\xc4\x87i i Bayerovog rivala, Bayern Munchena. 22. srpnja 2011. Arturo se priklju\xc4\x8dio talijanskom gigantu Juventusu koji je za njega Bayeru platio 12,5 milijuna eura._NEWLINE_Za Juventus je debitirao u prvoj utakmici nove sezone protiv Parme. U\xc5\xa1ao je u drugome poluvremenu kao zamjena za Alessandra Del Piera te je nakon samo \xc5\xa1est minuta u igri postigao svoj prvi pogodak u crno-bijelom dresu u pobijedi Juventusa 4:1. Nakon nekoliko utakmica izborio je mjesto u po\xc4\x8detnom sastavu kod trenera Antonia Contea te je po\xc4\x8deo sura\xc4\x91ivati za Andreom Pirlom i Claudiom Marchisiom u veznom redu. Dana 19. rujna 2012. Vidal je postigao svoj \xe2\x80\x8b\xe2\x80\x8bprvi gol u ligi prvaka usred Londona u skupini protiv aktualnih nositelja Chelsea. _NEWLINE_Zanimljivo da je u svojoj prvoj sezoni u dresu Juventusa Vidal nosio broj 22, a dolaskom Kwadwoa Asamoaha sljede\xc4\x87eg ljeta uzeo je broj 23, dok je Asamoah dobio 22. Nakon \xc5\xa1to je pomogao klubu osvojiti drugi uzastopni naslov Serie A, igra\xc4\x8dem godine proglasili su ga prijavljeni korisnici klupske internetske stranice juventus.com.\n_START_SECTION_\nBayern M\xc3\xbcnchen\n_START_PARAGRAPH_\nNa dan 22. srpnja 2015. dogovoren je transfer izme\xc4\x91u Bayern M\xc3\xbcnchena i Juventusa.\n_START_SECTION_\nFC Barcelona\n_START_PARAGRAPH_\nU ljetnom prijelaznom roku dogovoren je transfer Bayern M\xc3\xbcnchena i Barcelone. Vidal je Barcelonu ko\xc5\xa1tao 20 milijuna eura, ugovor je potpisao do 2021.\n_START_SECTION_\nReprezentativna karijera\n_START_PARAGRAPH_\nVidal je za \xc4\x8cile nastupao na U-20 ju\xc5\xbenoameri\xc4\x8dkom prvenstvu 2007. godine._NEWLINE_Za seniorsku reprezentaciju \xc4\x8cilea debitirao je u prijateljskoj utakmici protiv Venezuele u pobijedi 1:0. Pod vodstvom Marcela Bielse postao je standardni reprezentativac te je nastupao u kvalifikacijama za svjetsko prvenstvo 2010. godine u Ju\xc5\xbenoafri\xc4\x8dkoj republici te je zabilje\xc4\x87io 11 nastupa uz jedan postignuti pogodak. Pozvan je za isto svjetsko prvenstvo uz jo\xc5\xa1 22 igra\xc4\x8da.'